Diari Oficial de la Generalitat Valenciana


Sumari del DOGV 9764, del 11-01-2024 (2024/178)

ACORD de 9 de gener de 2024, del Consell, pel qual es mantenen els efectes del Pla integral de residus de la Comunitat Valenciana, aprovat pel Decret 55/2019, de 5 d'abril, del Consell, pel qual s'aprova la revisió del Pla integral de residus de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9764

Data del DOGV
:   11-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/178


Data del document
:   09-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Acord

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * residu
    * eliminació de residus
    * legislació
    * programa d'actuació

ACORD de 9 de gener de 2024, del Consell, pel qual es mantenen els efectes del Pla integral de residus de la Comunitat Valenciana, aprovat pel Decret 55/2019, de 5 d'abril, del Consell, pel qual s'aprova la revisió del Pla integral de residus de la Comunitat Valenciana. [2024/178]  
El Decret 55/2019, de 5 d'abril, del Consell, aprova la revisió del Pla integral de residus de la Comunitat Valenciana.  
La llei 7/2022, de 8 d'abril, de residus i sòls contaminats per a una economia circular, establix l'obligació que les comunitats autònomes mantinguen actualitzat el seu pla regional de gestió de residus.  
  
Així mateix, la Llei 5/2022, de 29 de novembre, de la Generalitat, de residus i sòls contaminats per al foment de l'economia circular a la Comunitat Valenciana, establix les competències del Consell per a aprovar els programes autonòmics de prevenció de residus i els plans autonòmics de gestió de residus, complint els objectius i principis de la política de residus establits en la mateixa llei i en els instruments de planificació de residus d'àmbit estatal i europeu.  
  
Addicionalment, el Pla estatal marc de residus (PEMAR), de competència estatal, ha iniciat el seu procediment de revisió. Aquest document de planejament estatal es va tramitar de manera seqüencial a l'actual Pla integral de residus de la Comunitat Valenciana.  
Per tot això, és procedent, en coherència amb la revisió actualment en marxa del pla estatal marc de gestió residus, iniciar el procediment de revisió del Pla integral de residus de la Comunitat Valenciana. L'esmentat procediment de revisió del Pla integral de residus de la Comunitat Valenciana es va iniciar a finals de l'any 2022, i va ser sotmés al tràmit de consulta pública prèvia.  
No obstant això, per raons d'interès públic i mentre s'elabora i redacta el nou pla de residus, es mantenen els efectes del pla integral aprovat pel Decret 55/2019, de 5 d'abril, del Consell.  
Per tot el que s'ha exposat, d'acord amb el que establix l'article 28.c) de la Llei 5/1983, de 30 de desembre, del Consell, a proposta de la consellera de Medi Ambient, Aigua, Infraestructures i Territori, el Consell, amb la deliberació prèvia, en la reunió de 9 de gener de 2024,  
  
  
ACORDA  
  
Primer  
Mantindre la vigència de les determinacions del Pla integral de residus de la Comunitat Valenciana, aprovat pel Decret 55/2019, de 5 d'abril, del Consell, fins a l'aprovació del nou pla integral de residus.  
  
  
Segon  
El present acord es publicarà en el Diari Oficial de la Generalitat Valenciana.  
  
València, 9 de gener de 2024  
  
La secretària del Consell,  
SUSANA CAMARERO BENÍTEZ